Easy on Me

"Easy on Me" adalah sebuah lagu yang dirakamkan oleh penyanyi-penulis lagu Adele dan ia dilancarkan pada 15 Oktober 2021 melalui Columbia Records sebagai single daripada album studio keempat beliau, 30. Pelancaran muzik tersebut merupakan yang pertama untuk hampir lima tahun dan "Easy on Me" diterbitkan oleh penerbit rakaman Amerika Syarikat Greg Kurstin, yang juga menulis lagu ini bersama dengan Adele. Lagu bercirikan balada sentimental ini diiringi dengan piano suram yang didorong oleh rentak bes jarang. Meluahkan tema nostalgia, sesalan dan kemaafan, seni kata lagu ini mewakili rayuan Adele kepada anaknya, di mana beliau memperincikan perjuangan dalam perkahwinannya yang terbubar dan meminta anaknya untuk berbaik kepadanya.

Kritik-kritik muzik mengulas lagu "Easy on Me" dengan positif dengan pujian terhadap seni kata memilukan dan vokal emosional, walaupun ada yang berpendapat ia tidak sepadan dengan ketinggian emosi baladanya sebelum ini. Secara komersial, lagu tersebut merupakan kejayaan segera, memecahkan rekod Spotify dan Amazon Music untuk penstriman lagu terbanyak dalam satu hari atau satu minggu. Ia berjaya memperoleh kedudukan teratas dalam carta di 25 buah negara, termasuklah United Kingdom dan Amerika Syarikat.

Video muzik lagu tersebut telah diarahkan oleh pembuat filem Kanada Xavier Dolan dan ia dirakamkan di Sutton, Quebec, meneruskan suasana yang digambarkan dalam video muzik untuk lagu 2015 Adele, "Hello", di mana beliau memasuki rumah berperabot. Dalam video "Easy on Me", Adele mengosongkan rumah itu dan memandu keluar dengan lori sambil longgokan helaian muzik berterbangan di atas jalan raya.

 Promosi dan pelancaran 
Pada 1 Oktober 2021, pelbagai poster dan penayangan yang menunjukkan nombor "30" diperlihat pada tanda tempat dan bangunan di bandar-bandar di seluruh dunia. Paparan logo tersebut berkait dengan judul album studio akan datang Adele. Pada 4 Oktober, akaun media sosoal penyanyi itu dikemas kini buat pertama kalinya dalam beberapa bulan. Adele kemudian mengacah klip instrumental lagu dan video muziknya pada hari berikutnya di media sosial. Klip video cuitan hitam putih menunjukkan Adele meletakkan pita ke dalam pemain kaset lori dan menguatkan kelantangannya. Beliau kemudiannya memandu lori itu dengan tingkap diturunkan, sambil helaian-helaian muzik berterbangan keluar dari lori. Penulis Billboard Gil Kaufman menyatakan paparan itu merupakan "Adele pada isinya". Cuitan itu dibandingkan dengan video muzik single terdahulu Adele, "Hello" (2015). Muzik instrumentalnya digambarkan sebagai "balada piano".

Semasa wawancara bersama dengan Vogue, Greg Kurstin didedahkan sebagai rakan kerjasama untuk lagu "Easy on Me" itu. Kakitangan di Capital FM mentafsirkan judul lagu tersebut sebagai mendokumenkan "permulaan hubungan yang mekar". Pada 19 Oktober, Adele berkongsikan prasiar lagu itu melalui Instagram Live. "Easy on Me" dilancarkan pada 15 Oktober 2021 di semua pelantar muzik digital. Ia menandakan single pertama Adele setelah lima tahun.

 Kredit dan tenaga kerja 
Diadaptasi daripada catatan lapik single CD dan YouTube.

 Lagu
 Adele Adkins – vokal, penulis lagu
 Greg Kurstin – penerbit, jurutera, penulis lagu, gitar bes, mesin dram, piano
 Alex Pasco – jurutera rakaman
 Julian Burg – jurutera rakaman
 Tom Elmhirst – jurutera adunan
 Matt Scatchell - pembantu pengadun
 Randy Merrill – jurutera pengindukan

 Video
 Xavier Dolan – pengarah
 Phil Lee – pengarah kreatif
 André Turpin – ahli sinematografi
 Untold Studios – syarikat penerbitan

 Pengiktirafan 
+ Pengiktirafan untuk "Easy on Me" Kawasan/wilayah Pengiktirafan Unit/jualan yang diperakui Rujukan  (RIAA) 20px|link=|alt=Platinum Platinum 1,000,000‡   (ARIA) 20px|link=|alt=Platinum Platinum 70,000‡   (FIMI) 20px|link=|alt=Emas Emas 35,000‡   (RMNZ) 20px|link=|alt=Emas Emas 15,000‡   (PROMUSICAE) 20px|link=|alt=Emas Emas 20,000‡   (GLF) 20px|link=|alt=Emas Emas 4,000,000†   (BPI) 20px|link=|alt=Platinum Platinum 600,000‡ Penstriman ‡ Angka jualan+penstriman berdasarkan pengiktirafan semata-mata.† Angka penstriman berdasarkan pengiktirafan semata-mata.

 Sejarah pelancaran 
+ Tarikh pelancaran dan format untuk "Easy on Me" Kawasan/wilayah Tarikh Format Versi Syarikat Rujukan 23px|link= Pelbagai 15 Oktober 2021  Asal Columbia   Radio hit kontemporari Sony   18 Oktober 2021 Radio kontemporari dewasa Columbia  Radio triple A 19 Oktober 2021 Radio hit kontemporari   21 Oktober 2021 Sony   22 Oktober 2021 Single CD   23px|link= Pelbagai 5 November 2021 Single kaset Columbia   19 November 2021 Radio desa Duet bersama Chris Stapleton 

 Rujukan 

 Pautan luar 
 Video muzik 

Kategori:Single 2021
Kategori:Lagu 2021
Kategori:Lagu Adele
Kategori:Single nombor satu di Malaysia